30. 5. 84 De Europæiske Fællesskabers Tidende Nr. L 143/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1472/84 af 24. maj 1984 om anvendelse af afgørelse nr. 1/84 truffet af Associeringsrådet EØF-Malta om en ny ændring af artikel 6 og 17 i protokollen vedrørende definitionen af begrebet »varer med oprindelsesstatus« og vedrørende metoderne for administra- tivt samarbejde RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Aftalen om oprettelse af en associering mellem Det europæiske økonomiske Fællesskab og Malta (!) blev undertegnet den S. december 1970 og trådte i kraft den 1. april 1971; en protokol om fastsættelse af visse bestemmelser vedrørende aftalen om oprettelsen af en associering mellem Det europæiske økonomiske Fællesskab og Malta (?) blev undertegnet i Bruxelles den 4. marts 1976 og trådte i kraft den 1. juni 1976; i medfør af artikel 25 i protokollen vedrørende defini- tionen af begrebet »varer med oprindelsesstatus« og vedrørende metoderne for administrativt samarbejde, som udgør en integrerende del af nævnte aftale, har Associeringsrådet vedtaget afgørelse nr. 1/84 om en ny ændring af artikel 6 og 17; denne afgørelse skal finde anvendelse i Fællesskabet UDSTEDT FØLGENDE FORORDNING : Artikel 1 Afgørelse nr. 1/84 truffet af Associeringsrådet EØF- Malta finder anvendelse i Fællesskabet. Teksten til afgørelsen er knyttet til denne forordning. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. maj 1984. () EFT nr. L 61 af 14. 3. 1971, s. 2. (?) EFT nr. L 111 af 28. 4. 1976, s. 3. På Rådets vegne G. LENGAGNE Formand